Vă imaginați rezultatul unui referendum prin care soarta lui Iisus ar fi fost decisă de concetățenii săi? Sau a lui Giordano Bruno? Sau, mai în zilele și pe meleagurile noastre, despre interzicerea stabilirii în România a persoanelor de religie musulmană? Despre portul vălului islamic în instituțiile publice? Despre desființarea imunității parlamentare? Despre răspunderea materială a judecătorilor, în cazul erorilor judiciare? Despre renunțarea la subvenționarea publică a partidelor politice? Dar să lăsăm supozițiile.